Minipli (Museksgrupp)
Minipli war eng lëtzebuergesch Museksgrupp.

Bandgeschicht
D'Grupp gouf am Wanter 2006 vun zwéi fréiere Membere vun John McAsskill an engem Member vu Farmer Cookie Propellers gegrënnt. Den Trio huet am November 2007 säin éischten Album Love Is for the Fishis um Musekslabel Comet Records erausbruecht. Hire Stil gouf ënner anerem als "minimalistesche lo-fi Electro-Pop mat Gittare, Keyboards an duebel opgeholle Gesanksstëmme" an als "irgendwou tëscht minimalem Rock, Post-Punk, Wave an Elektropop" beschriwwen.

2009 huet Minipli d'EP I Go Boom!, déi manner minimalistesch a méi Disko-orientéiert war, an d'Single Bobby-Ray verëffentlecht. D'Grupp huet Lëtzebuerg a Loutrengen an der Sektioun "Découvertes" um Printemps de Bourges 2009 representéiert. Am selwechte Joer huet den Eric d'Band verlooss an déi zwéi Memberen hunn ënner dem Numm Plankton Waves weidergemaach.

Discographie

Album
 2007: Love Is for the Fishis

EP
 2009: I Go Boom!

Single
 2009: Bobby-Ray

Um Spaweck 
 Minipli op Rate Your Music

Museksgruppen zu Lëtzebuerg